གྱི་མཐིལ་གྱི་ཉི་མའི་དཀྱིལ་འཁོར་ཞེ་བརྒྱད་ལ་རང་རང་གི་གནས་སུ་རང་རང་གི་
མཚན་མ་རྣམས་ལ་གཞུག་པར་བྱ་ཞིང་། རང་རང་གི་མཚན་མ་དེ་དག་ལྷན་ཅིག་སྟེ་དུས་གཅིག་ཏུ་
ཡོངས་སུ་གྱུར་པ་ལས། གཙོ་བོ་རྡོ་རྗེ་འཇིགས་བྱེད་ལ་ནི། བསྐོར་ནས་གནས་པའི་འཁོར་གྱི་ལྷ་ཞེ་
བརྒྱད་ཀྱི་སྐུ་རུ་མྱུར་བ་ཉིད་དུ་སྟེ་སྐད་ཅིག་གིས་རྫོགས་པར་བསྒོམ་པར་བྱའོ་ཞེས་བྱའོ༎
དེ་ལ་གཙོ་བོ་ཇི་ལྟ་བུ་བསྒོམ་པར་བྱ་བ་བཤད་པ་ནི། ཧྲཱིཿཥྚིཿསོགས་རྐང་པ་གསུམ་གྱི་
དོན་འདི་ལྟར། ཞལ་ནས་ཧྲཱིཿཥྚིཿསོགས་དྲག་ཏུ་བརྗོད་པའི་རང་བཞིན་ཅན་གྱི་གཙོ་བོའི་སྐུའི་རྣམ་
པ་ཇི་ལྟ་བུ་འོག་ནས་བསྟན་པ་དེ་བཞིན་དུ་སྐབས་འདིར་སྒྲུབ་པ་པོས་ནི། དེ་ཇི་ལྟ་བ་བཞིན་དུ་
བསྒོམ་པར་བྱའོ། །ཞེས་མཚམས་སྦྱར་ནས། དེ་ནི་རྡོ་རྗེ་ཡི་ནི་གཟུགས། །ཞེས་པ་རྡོ་རྗེ་འཇིགས་
བྱེད་ཀྱི་ནི་གཟུགས། ཞེས་པ་སྟེ། བདག་ཉིད་དེ་བཞིན་བསྒོམ་པར་བྱ། །ཞེས་པའི་བར་ལྷག་མ་ནི།
དཔའ་གཅིག་གི་སྐབས་སུ་འཆད་པ་དང་འདྲ་བས་འདིར་མ་བཤད་ལ། ཅུང་ཟད་བཤད་དགོས་པ་
འགའ་ཞིག་འོག་ཏུ་ཕྱོགས་གཅིག་ཏུ་བཤད་པར་བྱའོ། །གཙོ་བོའི་རྣམ་པ་ཇི་ལྟ་བུ་ཡིན་པ་བཤད་
ཟིན་ནས། འཁོར་རྣམས་ཀྱི་སོ་སོའི་མཚན་དང་སྐུའི་རྣམ་པ་ཇི་ལྟ་བུ་ཡིན་པ་འཆད་པ་ནི། འཁོར་
གྱི་ཚུལ་རྣམས་ཐམས་ཅད་ཀྱི། །མིང་དང་གཟུགས་ལ་སོགས་པ་ཇི་ལྟ་བུ་ཡིན་པ་བརྗོད་པར་བྱའོ་
ཞེས་མཚམས་སྦྱར་ནས། བཤད་པ་དངོས་ནི། ཤར་གྱི་མིང་ནི་རྡོ་རྗེ་མགོ །ཞེས་སོགས་ཀྱིས་
ལྷ་རྣམས་ཀྱི་སོ་སོའི་མཚན་བཤད་པ་ཡིན་ཏེ། དེ་ལ། རྡོ་རྗེ་མ་ཧེ་རྡོ་རྗེ་ཝ། །ཞེས་དང༌། རྡོ་རྗེ་
སྤྱང་ཀི་བརྒྱད་པའོ། །ཞེས་པ་ནི། འགྱུར་ནོར་བ་སྟེ། རྡོ་རྗེ་མ་ཧེ་རྡོ་རྗེ་གླང་། །ཞེས་པ་དང་། རྡོ་རྗེ་
ཝ་ནི་བརྒྱད་པའོ། །ཞེས་འོང་དགོས་སོ།།

268 མཁས་གྲུབ་རྗེའི་གསུང་འབུམ་ཕ།
ཞབས་གཡས་ཀྱི་དང་པོས་མནན་པའི་མི་དཀྱིལ་འཁོར་ལ་མ་བཀོད་པར། དེའི་དོད་ལ།
སྔར་ཕྱག་རྒྱ་འགོད་པའི་སྐབས་སུ། ཕག་དང་བོང་བུ་ལྷོ་ཕྱོགས་ཀྱི། །ཞེས་ཕག་བཀོད་ལ། འདིར་
མཚན་ལ་ཡང་། དེ་བཞིན་རྡོ་རྗེ་ཕག་པ་ཡང་། །ཞེས་བཤད་དེ། གཙོ་བོའི་ཞབས་འོག་ན་གང་མནན་
པ་འཆད་པའི་སྐབས་སུ་གཡས་ཀྱི་རྐང་པ་དང་པོས་མི། ཞེས་ཕག་མ་བཤད་པར་མི་བཤད་པས།
འགྱུར་འཕྱུགས་པའམ། ཡང་ན་ཞབས་འོག་ན་མི་མནན་ཀྱང་དཀྱིལ་འཁོར་ལ་འགོད་པ་ན་དེའི་དོད་
ལ་ཕག་མཛད་པ་སྒྲུབ་ཐབས་མཛད་པ་པོ་རང་གི་དགོངས་པ་ཡིན་ནམ་བརྟག་པར་བྱའོ༎
འདིར་ཝ་ཞེས་འབྱུང་ཡང་། གོང་དུ་ཕྱག་རྒྱ་འགོད་པའི་སྐབས་སུ། བ་ལང་ལྷན་ཅིག་ཤར་
དུ་བརྒྱད། །ཅེས་བ་ལང་བཤད་པ་ནི། འགྱུར་སྐྱོན་ཡིན་ཏེ། ཕྱག་རྒྱ་འགོད་པའི་སྐབས་སུ་བཤད་
པ་དང་། འདིར་གོང་དུ་བཤད་པའི་ཕྱག་རྒྱ་དེ་དང་དེ་འཛིན་པའི་ཕྱག་རྒྱའི་མིང་སོ་སོའི་ཐོག་མར་རྡོ་
རྗེ་སྨོས་པ་ལྷའི་མིང་དུ་འཆད་པའི་སྐབས་གཉིས་མི་མཐུན་ན་ནང་འགལ་བའི་སྐྱོན་དུ་འགྱུར་བས་
སོ། །དེས་ན་གཙོ་བོའི་ཞབས་འོག་ན་གང་མནན་པ་འཆད་པའི་སྐབས་སུ་ཡང་། གསུམ་པ་ཡིས་
ནི་བ་ལང་སྟེ། །ཞེས་འབྱུང་བ་དང་། ཕྱག་རྒྱ་འགོད་པའི་སྐབས་སུ་ཡང་འབྱུང་བ་དང་འདིར་ཡང་
མཐུན་པར་བྱ་དགོས་སོ། །རྭ་བ་དག་གི་ལུགས་ལ་བཅུ་གསུམ་མ་དང་རོ་ལངས་བརྒྱད་སྐོར་གྱི་
དཀྱིལ་འཁོར་དུ་ཡང་ཕྱག་མཚན་འདི་དག་འགོད་ལ། སྲོག་ཆགས་རྣམས་མི་འགོད་ཅིང་། རྭ་ལོས་
བཅུ་གསུམ་མ་ལ་ཡང་རོ་ལངས་འགོད་པར་བཤད་དེ། དེ་དག་གི་སྐབས་སུ། མགོ། ལག་པ། རྒྱུ་
མ། རྐང་པ་ལ་སོགས་པ་འདི་དག་གདན་དུ་བྱས་ནས་ཤར་དུ་མགོའི་སྟེང་དུ་སྣ་ཚོགས་པདྨ་དང་ཟླ་
བ། ལྷོར་ལག་པའི་སྟེང་དུ་པདྨ་དང་ཉི་མ། ནུབ་ཏུ་རྒྱུ་མའི་སྟེང་དུ་པདྨ་དང་ཉི་མ་འོད་དང་བྲལ་བ།
བྱང་དུ་རྐང་པའི་སྟེང་དུ་པདྨ་དང་རླུང་གི་དཀྱིལ་འཁོར། སྒོ་བཞིར་པདྨ་དང་ཉི་མ། ནང་གི་གྲྭ་བཞིར་
པདྨ་དང་ཟླ་བའི་གདན་དང་། དབུས་སུ་གཙོ་བོའི་གནས་སུ་རོ་མགོ་མེད་ལག་མེད་ཀྱི་སྟེང་དུ་གཙོ་
བོའི་གདན་བསྒོམ་པ་དང་། གྲྭ་བཞིར་རོ་ལངས་བཞི་བསྐྱེད་ནས། སྔར་གྱི་གདན་བཅུ་གཉིས་གཙོ་
བོ་དང་བཅུ་གསུམ་གྱི་གནས་སུ་ལྷ་བཅུ་གསུམ་བསྐྱེད་པར་བྱས་ལ། ལྷ་སྣམ་ལ་བཀོད་པའི་ཕྱག་
མཚན་དེ་དག་བཀོད་པ་ཙམ་མ་གཏོགས་ལྷའི་གདན་དང་། ལྷར་བསྐྱེད་པ་དང་། ལྷའི་ངོ་བོར་བསྒོམ་
པ་གང་ཡང་མི་བྱེད་ལ། ལག་པ་གཉིས་དང་རྐང་པ་གཉིས་འགོད་དོ༎

འཇིགས་བྱེད་བསྐྱེད་རྫོགས་རྣམ་གཞག 269
རོ་ལངས་བརྒྱད་སྐོར་ལ་མཚན་མ་འདི་དག་ཨ་མོ་གྷ་བཛྲ་གྱིས་ཀྱང་བཀོད་ཀྱང་། ལཱ་ལི་
ཏས་རོ་ལངས་བརྒྱད་སྐོར་ལ་མ་བཀོད་དོ། །བཅུ་གསུམ་མ་ལ་འདི་དག་འགོད་པ་གང་ནས་ཀྱང་
མ་བཤད་ཅིང་། གཏི་མུག་གཤིན་རྗེའི་གཤེད་ལ་སོགས་པ་བཞིའི་གདན་གྱི་རྣམ་གཞག་སོགས་
བཅུ་གསུམ་མའི་འཁོར་གྱི་ལྷ་བསྐྱེད་ཚུལ་དགྲ་ནག་དང་མཐུན་པར་མ་བྱས་ན་ཁྱེད་རང་གི་ལུགས་
ཀྱི་བཅུ་གསུམ་མའི་འཁོར་གྱི་ལྷ་རྣམས་དང་དེ་དག་མངལ་འབྱིན་བྱེད་ལ་སོགས་ལ་ཚད་ལྡན་གྱི་
ཁུངས་གང་ཡང་མེད་ལ། དགྲ་ནག་དང་མཐུན་པར་བྱེད་ན་ཕྱག་མཚན་རྣམས་དང་རོ་ལངས་འགོད་
དོན་མེད་ཅིང་། ལྷ་སྣམ་ལ་བཀོད་པའི་ཕྱག་མཚན་དེ་དག་དགོས་པ་གང་གི་དོན་དུ་བཀོད་པ་ཡིན་
སྨྲ་རྒྱུ་དགོས་པར་སྣང་ལ། གདན་བསྒོམ་ཚུལ་དེ་དག་དགྲ་ནག་གི་གཞུང་ཚད་ལྡན་དང་འགལ་བར་
སྣང་བའི་ཕྱིར་མི་འཐད་དོ། །རྟོག་བདུན་ལས། དེ་དབུས་རོ་ནི་བྲི་བར་བྱ། །ཤར་དུ་མགོ །ལྷོར་ལག་
པ། ནུབ་ཏུ་རྒྱུ་མ། བྱང་དུ་རྐང་པ། ཤར་གྱི་གྲྭར་ཐོད་པ། ལྷོར་ཐོད་ཚལ། ནུབ་ཏུ་དུར་ཁྲོད་ཀྱི་རས།
བྱང་དུ་སྐྱེས་བུ་གསལ་ཤིང་ལ་བཙུགས་པའོ། །འདི་དག་ནི། འཁོར་ལོའི་དབུས་སུ་མཚན་མའི་
ཕྱག་རྒྱའོ།།ཞེས་གསུངས་པའི་མཚན་མའི་ཕྱག་རྒྱ་ཞེས་པ་ནི། ལྷའི་ཕྱག་མཚན་ཡིན་པས། སྣ་
ཚོགས་པདྨའི་ཡང་འོག་ཏུ་བསྒོམ་བྱའི་གདན་དུ་འགོད་པ་རྒྱུད་དང་འགལ་ལོ། །རོ་མགོ་མེད་ལག་
མེད་རྐང་མེད་དབུས་སུ་འགོད་པ་དང་། རྐང་པ་གཉིས་དང་ལག་པ་གཉིས་འགོད་པ་ནི། རྐང་ལག་
མགོ་བོ་རྣམས་དབུས་ཀྱི་རོ་དེའི་རྐང་ལག་མགོ་བོ་ཡིན་པར་བསམས་འདུག་ལ། དེ་ལྟ་ན། རོ་དེ་
ནི་མི་རོ་ཡིན་པས། མགོ་བོ་ཡང་མི་མགོར་འདོད་དགོས་པར་འགྱུར་ལ། དེ་ལྟ་ན་འདི་དག་གཙོ་
བོའི་ཕྱག་མཚན་བཀོད་པ་ཡིན་པས་གཙོ་བོའི་ཕྱག་གཡོན་ན་བཟུངས་པའི་མགོ་བོ་ཚངས་པའི་
མགོ་བོ་མ་ཡིན་པར་ཐལ་བ་དང་། བཅོམ་ལྡན་འདས་ཀྱི་ཕྱག་རེ་རེ་ན་ཡང་རྐང་པ་གཉིས་དང་ལག་
པ་གཉིས་འཛིན་དགོས་པར་སྣང་ལ། རྟོག་བདུན་དུ་ཡང་། དབུས་སུ་མིའི་རོ་ཞེས་པ་ཙམ་ལས། རོ་
མགོ་མེད་རྐང་ལག་མེད་པ་འགོད་པ་གང་ནས་ཀྱང་མ་བཤད་ཅིང་། དབུས་ཀྱི་རོ་ནི་གདན་ཡིན་ལ།
ལྷ་གནས་གཞན་དུ་བཀོད་པའི་མགོ་ལག་རྐང་པ་ནི། ཕྱག་མཚན་ཡིན་གྱི་དབུས་ཀྱི་རོ་དེའི་ཆ་ཤས་
མ་ཡིན་ཞིང་གདན་ཡང་མ་ཡིན་ནོ། །དེས་ན་རྐང་པ་དང་ལག་པ་རེ་རེ་པ་ཡིན་ལ། ཤར་དུ་བཀོད་
1 བཀའ་འགྱུར། དཔེ་བསྡུར་མ། དེབ། ༨༣ ཤོག ༤༨༦ ཕྲེང་། ༡༤

270 མཁས་གྲུབ་རྗེའི་གསུང་འབུམ་ཕ།
པའི་མགོ་བོ་ནི་གདོང་བཞི་པ་ཡིན་ནོ༎
རྟོག་བདུན་གྱི་དཔེ་འགའ་རེར་རྐང་པ་གཉིས་ཞེས་བྲིས་པ་ནི། མཆན་དཀྱུས་སུ་ཤོར་
བའི་མ་དག་པ་ཡིན་པས། གཉིས་ཞེས་པ་མེད་པའི་དཔེ་རྣམས་དག་པར་བྱའོ། །གཙོ་བོའི་ཕྱག་
མཚན་གྲི་གུག་ཤར་གྱི་ལྷ་སྣམ་ལ་བཀོད་ཅིང་། རལ་གྲི་འདིར་འགོད་པ་མ་བཤད་ལ། གང་དུའང་
མ་བཀོད་ན་མཚན་མ་ཞེ་དགུ་མ་ཚང་བས་འདི་ཇི་ལྟར་ཡིན་སྙམ་ན། དེ་ནི་བདེན་མོད་ཀྱི། དེ་ལ་
རལ་གྲི་གཙོ་བོའི་རྒྱུ་རྡོ་རྗེ་འཛིན་པ་འཇམ་དབྱངས་ཀྱི་ཕྱག་མཚན་ལ་སོང་བས་འདིར་མ་བཤད་
པ་ཡིན་ནོ། །ཞེས་མཐའ་མ་ཆོད་པའི་མོས་མནོས་ཀྱི་གཏམ་སྨྲ་བར་མི་བྱ་སྟེ། འབྲས་བུའི་ལྷའི་
མཚན་མ་ཞེ་དགུ་མ་ཚང་བའི་སྐྱོན་མེད་དེ། འབྲས་བུའི་ལྷའི་མཚན་མ་ཞེ་བརྒྱད་ལས་མེད་ཀྱང་
དེའི་སྟེང་དུ་རྒྱུའི་ལྷའི་མཚན་མ་གཅིག་བགྲངས་པས་ཞེ་དགུ་འབྱུང་བའི་ཕྱིར་ཞེས་པ་རིགས་པའི་
བརྡ་རགས་པ་ཙམ་ཆགས་པ་ཡར་ཅད་ཐམས་ཅད་ཀྱི་བཞད་གད་ཀྱི་གནས་ཡིན་པའི་ཕྱིར་དང་།
འཇིགས་བྱེད་ཀྱི་ཕྱག་མཚན་གྱི་རལ་གྲི་དང་། འཇམ་དབྱངས་ཞི་བའི་ཕྱག་མཚན་གྱི་རལ་གྲི་དོན་
གཅིག་དོན་མེད་པའི་ཕྱིར་རོ༎
དེས་ན་འབྲས་བུའི་ལྷ་ཞེ་དགུ་ལ་འཁོར་ཞེ་བརྒྱད་ཀྱི་མཚན་མ་ལ་ནི། རལ་གྲི་བཀོད་མི་
དགོས་པར་གྲངས་ཆད་ལ། རྒྱུ་རྡོ་རྗེ་འཛིན་པ་འཇམ་དཔལ་གཞོན་ནུའི་ཕྱག་མཚན་ལ་རལ་གྲི་
སོང་བའི་དབང་དུ་བྱས་ཀྱང་། འབྲས་བུའི་ལྷ་ཞེ་དགུའི་གཙོ་བོའི་མཚན་པ་མ་བཤད་པར་གདན་རོ་
ཙམ་ཞིག་བཤད་པ་ཇི་ལྟར་ཡིན་ཞེས་པའི་དོགས་པ་བཅད་དགོས་ཤིང་། དེ་ལ་ལཱ་ལི་ཏའི་གཞུང་
འདིར་ནི། སྔོན་དུ་ཧཱུཾ་ལས་ཁྲོ་བོའི་རྡོ་རྗེ་ཁ་དོག་ནག་པོ་ཆེན་པོ་རྩེ་དགུ་པ་བསྒོམ་པ་བཤད་པ་དེས་
བསྟན་ཟིན་པས་དེས་འབྲས་བུའི་ལྷ་ཞེ་དགུའི་མཚན་མ་གྲངས་ཚང་བས་རལ་གྲི་དགོད་མི་དགོས་
པས་མ་བཀོད་པ་ཡིན་ནོ། །ཕྱིས་ཀྱི་མཁས་པ་ཁ་ཅིག་གཙོ་བོ་གྲུབ་མ་ཐག །ལྕགས་གོང་དམར་
འབར་བ་ལས་ཚ་ཚ་འཕྲོ་བ་ལྟར་གཙོ་བོའི་སྐུ་ལས་ཕྱག་མཚན་རྣམས་སྤྲོས་ནས་ཤར་དུ་མགོ་བོ།
ལྷོར་ལག་པ་ལ་སོགས་པ་རྣམས་དཀྱིལ་འཁོར་ལ་འགོད་པར་འདོད་པ་ནི། རྒྱུད་དང་རྒྱ་གཞུང་ཚད་
ལྡན་གང་གི་ཡང་ལུགས་མ་ཡིན་ནོ། །འཁོར་གྱི་ལྷ་རྣམས་ཀྱི་མིང་འཆད་པའི་གཞུང་ཚིག་གཞན་
1 ཞོལ། ཤོག ༦༢ ན ༤ ཚང་ལ།

འཇིགས་བྱེད་བསྐྱེད་རྫོགས་རྣམ་གཞག 271
དག་གོ་སླ་ལ། མིང་གི་ཐོག་མ་ཀུན་རྡོ་རྗེ། །ཞེས་པ་ནི། ཤར་སྒོ་སྐྱོང་བ་བྱ་རྒོད་དོ། །ཞེས་པ་མར་
ཅང་“རྡོ་རྗེ་མིང་གི་ཐོག་མར་དངོས་སུ་མ་སྦྱར་བ་རྣམས་ལ་ཐུན་མོང་དུ་སྦྱར་བའོ།
སྐུ་མདོག་འཆད་པ་ནི། འཁོར་ཞེ་བརྒྱད་ཀྱི་དང་པོ་རྡོ་རྗེ་མགོ་བོ་ཁ་དོག་ནག་པོར་བརྗོད་
ལ། འཁོར་ལྷག་མ་དེ་རྣམས་ཀྱང་དང་པོ་དེ་དང་ཁ་དོག་གཅིག་པ་ཡིན་ཏེ། ནག་པོའོ། །འཁོར་
ཐམས་ཅད་ཕྱག་གཉིས་པ་ལ་ཞལ་གཅིག་པའོ། །ཕྱག་མཚན་གང་འཛིན་པ་ནི། རང་གི་མིང་བཞིན་
ཕྱག་མཚན་འཛིན། །ཞེས་པ་ལས། གཡས་ན་འདི་འཛིན་གཡོན་ན་འདི་འཛིན་ཞེས་པའི་གསལ་
ཁ་ཅིའང་གཞུང་འདིར་མ་བཤད་དོ། །དེ་ལ་སྔ་མ་ཁ་ཅིག་གཡས་ན་མགོ་བོ་ལ་སོགས་པ་རང་
རང་གི་ཕྱག་མཚན་འཕྱར་བའི་ཚུལ་གྱིས་འཛིན་ཞིང་། གཡོན་པ་ཐམས་ཅད་ཐུགས་ཀར་ཐོད་པ་
ཁྲག་གིས་གང་བ་འཛིན་པ་བྱེད་ལ། ཁ་ཅིག་ཕྱག་གཉིས་ཀས་མགོ་བོ་ལ་སོགས་པའི་ཕྱག་མཚན་
འཛིན་པ་བྱེད་དོ༎ འོག་ཏུ་དག་པའི་སྐབས་སུ། ཐོད་པར་བཏུང་བ་དག་པའོ། །ཞེས་པ་འཁོར་
གྱི་ཕྱག་མཚན་གྱི་དག་པ་ལ་སྦྱོར་ན། ལུགས་དང་པོ་ལྟར་བྱ་དགོས་ལ། འོན་ཀྱང་དེ་ནི། དབུས་
ཀྱི་དཀྱིལ་འཁོར་ཟླུམ་པོའི་ཕྱིའི་མཚམས་བཞིར་ཐོད་པ་བདུད་རྩིས་གང་བ་བཞི་བྱེད་པའི་དག་
པ་འཆད་པ་ལ་སྦྱོར་བ་དང་། གཏུང་བ་ཞེས་པ་བདུད་རྩི་ལ་བྱེད་པར་ཡང་མངོན་པས། དེ་དེ་ལ་
སྦྱར་ན་གཡོན་པ་ཐོད་ཁྲག་འཛིན་པར་སྟོན་པའི་ཚིག་ཟུར་ཙམ་ཡང་མེད་ཅིང་། ཕྱག་གཉིས་ཀས་
ཕྱག་མཚན་མགོ་བོ་སོགས་འཛིན་པ་ཉིད། རང་གི་མིང་བཞིན་ཕྱག་མཚན་འཛིན། །ཞེས་པའི་
ཚིག་དོན་ལ་འགྲིག་པར་སྣང་ངོ་༎
གཡས་བསྐུམ་ཞེས་པ་ནས། པཽ་གྱི་སྒྲ་སྒྲོགས་འཕྲོ། ཞེས་པའི་བར་གོ་སླ་སྟེ། འཕྲོ་ཞེས་པ་
ཞལ་ནས་མེ་ལྕེ་འཕྲོ་བ་ལ་བྱ་དགོས་སོ། །བཅོམ་ལྡན་དེ་བཞིན་ཐམས་ཅད་ཀྱང་༎དེ་བཞིན་གཅེར་བུ་
མཚན་གྱེན་འགྲེང་། །ཞེས་པའི་དེ་བཞིན་སྔ་ཕྱི་གཉིས་དོན་སོ་སོ་ལ་མ་སྦྱར་ན་ཟློས་སྐྱོན་འབྱུང་བས་
སོ་སོར་སྦྱར་དགོས་སོ། །དེས་ན་གཙོ་བོ་བཅོམ་ལྡན་འདས་མ་ཧེའི་ཞལ་ཅན་ཡིན་པ་དེ་བཞིན་དུ་
འཁོར་ཐམས་ཅད་ཀྱང་མ་ཧེའི་ཞལ་ཅན་ནོ་ཞེས་ཁོང་ནས་དབྱུང་ཞིང་། བཅོམ་ལྡན་འདས་གཅེར་བུ་
་མ་གྱེན་དུ་འགྲེང་བ་དེ་བཞིན་དུ་འཁོར་རྣམས་ཀྱང་ཡུམ་བཞི་མ་གཏོགས་པ་གཅེར་བུ་མཚན་
1 ཞོལ། ཤོག ༦༢ བ ༢། གཙང༌། ཤོག ༤༩ ན ༤ ཞེས་པ་མར་ཅད་

272 མཁས་གྲུབ་རྗེའི་གསུང་འབུམ་ཕ།
མ་གྱེན་དུ་འགྲེང་བའོ། །ཞེས་བཤད་པར་བྱའོ། །འཁོར་ཐམས་ཅད་མ་ཧེའི་ཞལ་ཅན་དུ་ལུགས་འདི་སྨྲ་
བ་ཐམས་ཅད་མཐུན་པར་ཁས་ལེན་ཀྱང་། གཞུང་འདི་འདི་ལྟར་འཆད་མ་ཤེས་ན་གཞན་དེ་ལྟར་སྟོན་
པའི་ཚིག་ལཱ་ལི་ཏའི་གཞུང་འདི་ན་མེད་དོ༎
དེ་ལྟར་དམ་ཚིག་པ་བསྐྱེད་པ་ལ་ཡེ་ཤེས་པ་གཞུག་པ་ནི། ལྷ་ཐམས་ཅད་ཀྱི་ཐུགས་ཀར་
ཉི་མ་ལ་གནས་པའི་རང་རང་གི་ས་བོན་བཀོད་པ་ལས་འོད་ཟེར་འཕྲོས་པས་བསྒོམ་པ་དང་འདྲ་
བའི་ཡེ་ཤེས་ཀྱི་དཀྱིལ་འཁོར་སྤྱན་དྲངས་པ་ཛཿཧཱུཾ་བཾ་ཧོཿས་དགུག་གཞུག་བཅིང་མཉེས་པར་བྱེད་
པའི་དོན་འདི་ཉིད། ལྷ་རྣམས་ཐམས་ཅད་ལ་མཚུངས་པར། །ཞེས་སོགས་རྐང་པ་བདུན་གྱིས་
བསྟན་ཏོ། །རྐང་པ་བདུན་པ་འདི་ལ་དཔེ་ཁ་ཅིག་ཏུ། སྔགས་པས་ཡང་ནི་གཅིག་པུ་ནི། །ཞེས་དང༌།
ཁ་ཅིག་ཏུ། སྔགས་པས་ཡང་ནི་གཅིག་ཏུ་ནི། །ཞེས་དང་། ཁ་ཅིག་ཏུ། སྔགས་པས་ཡང་ནི་གཅིག་
ཏུ་བྱ། །ཞེས་མི་མཐུན་པ་གསུམ་དུ་བྱུང་བའི་དང་པོ་ཆེས་མ་དག་ལ། གཉིས་པ་ལ་ཡང་ཅུང་ཟད་
བཤད་དུ་ཡོད་ཀྱང་། གསུམ་པ་ལེགས་ཏེ། སྔགས་པས་དམ་ཚིག་པ་དང་ཡེ་ཤེས་པ་དབྱེར་མེད་
གཅིག་ཏུ་བྱེད་པའི་དོན་ནོ།‘།ཡང་ནི། ཞེས་པའི་ཚིག་གི་ནུས་པས། དམ་ཚིག་པ་དང་ཡེ་ཤེས་པ་
གཅིག་ཏུ་བྱས་པར་མ་ཟད་སླར་ཡང་ནི། སྔགས་པས་རང་གི་སྐྱེ་མཆེད་རྣམས་དང་སྒོ་གསུམ་ཀྱང་
ལྷའི་ངོ་བོར་གཅིག་ཏུ་བྱ། ཞེས་པ་ལ་ཡང་བཤད་དུ་རུང་ངོ་། །འདི་སྔ་མ་ལྟར་འཆད་ན་སྐབས་
འདིར་སྐྱེ་མཆེད་དང་སྐུ་གསུང་ཐུགས་བྱིན་རླབས་སེམས་དཔའ་སུམ་བརྩེགས་རྣམས་ཁ་བསྐང་
བར་བྱ་སྟེ། དཔའ་གཅིག་གི་སྐབས་སུ་འཆད་པ་ལྟར་གྱིས་ཆོག་གོ།
དེ་ནས་སླར་ཡང་ལྷ་རྣམས་ཀྱི་ཐུགས་ཀའི་ས་བོན་གྱིས་དབང་གི་ལྷ་སྤྱན་དྲངས་ནས་
གསོལ་བ་བཏབ་པས་དབང་བསྐུར་ཏེ་རིགས་བདག་གིས་རྒྱས་འདེབས་པ་ནི། དབང་བསྐུར་བ་
ཡང་བསྒོམ་པར་བྱ། །ཞེས་པའི་ཚིག་འདིས་བསྟན་ཏེ། གཙོ་བོ་ལ་མི་བསྐྱོད་པ། ལྷ་གཞན་ཤར་
དང་ཤར་ལྷོ